da da da da da en id da da da da en en da da da da sv nl da da da da da da da da da da da da da da da da da da da da da da da da da da da da da da nl da da nl da da nl da da nl da da da da da da da da es en da nb en en da da de da de da da fr da da de da en en en de ro da de da en da da de da ca nl de
Digitale sexkrænkelser: Dette søger unge rådgivning om
Digitale sexkrænkelser: Se, hvad unge søger rådgivning om
Red Barnet modtager mange henvendelser fra børn og unge, der søger rådgivning i svære situationer. Se her, hvad de oftest spørger om.
Mange børn og unge kontakter Red Barnets rådgivningstjeneste SletDet, hvis de har oplevet, at privat materiale som eksempelvis nøgenbilleder er blevet delt uden deres samtykke.
I SletDet svarer Red Barnets rådgivere på spørgsmål og fortæller de unge, hvilke rettigheder de har, og hvad de sammen med forældre og lærere kan gøre for at begrænse skaden.
Ofte drejer det sig om børn eller unge, der søger hjælp, hvis de har fået delt krænkende eller grænseoverskridende billeder af dem selv, uden de har givet lov. Det er eksempelvis tilfældet i henvendelsen herunder.
Jeg har fået delt et billede af min krop
“Hej. Jeg har fået delt et billede af min krop. Jeg syntes ikke det så slemt, jeg har trusser og hoodie på, men det stadig lidt ubehageligt og jeg er rigtig sur på ham der gjorde det. Mit spørgsmål er så hvordan kommer jeg videre?”
Læs her, hvad Mai fra SletDet har svaret.
SletDet bliver også kontaktet af unge, der er nervøse for, at private billeder eller videoer måske bliver delt af modtageren. I henvendelsen herunder søger den unge svar på, hvad der kan gøres, hvis man oplever at blive truet til at tage krænkende billeder af sig selv.
Truer med at dele strip-video
“Hej. Min ekskæreste har videoer af mig hvor jeg stripper ned til ingenting. Nu truer han med at lægge dem på facebook, hvis jeg ikke gør alt, hvad han siger, som at for eksempel lave nye videoer til ham og/eller tage billeder af min røv.
Jeg skal gøre alt, hvad han siger i 10 dage, men er bange for, at han ikke har tænkt sig at slette det hele, og ved ikke hvad jeg skal gøre hvis det kommer ud på internettet.”
Du kan læse svaret fra SletDet her.
Det er langt fra det eneste spørgsmål om trusler, SletDet har fået. Trusler om deling kan være ubehagelige og ligefrem ulovlige, svarer Penille fra SletDet blandt andet på dette spørgsmål.
Afpresning på Snapchat på grund af gemte nøgenbilleder
“Hej. En fyr på snapchat har gemt mit billede af min røv og prøver at afpresse mig ved at sige, at han lægger det ud på samtlige sociale medier, hvis ikke jeg sender billeder af mit underliv og andre billeder i forskellige seksuelle positioner.”
Læs hele svaret fra SletDet her.
Der er også hjælp at hente hos Red Barnets rådgivere, hvis en ung har fået taget et krænkende billede af sig uden at give samtykke. Det er et hyppigt stillet spørgsmål, og personen herunder står bestemt ikke alene med problemet.
Nøgenfoto fra idræt cirkulerer
“Hej. Jeg har fået taget et nøgenbillede af mig, imens jeg var ved at skifte i idræt. Man kunne se min mave og bryster, og hun lagde det ud, så nu har alle set det, hvad skal jeg gøre? Folk siger, jeg er billig, men det er jo ikke mig, der har taget det. Drengene vil kun have flere billeder, og pigerne siger, jeg er billig.”
Læs, hvad Marianne fra SletDet har svaret, her.
Har dit barn oplevet en digital sexkrænkelse?
Som forældre er det vigtigt, at man taler med sine børn om brugen af digitale medier og støtter dem, hvis de oplever krænkelser på nettet. Vi har samlet en række gode råd til, hvordan du hjælper dit barn, som enten er blevet krænket, eller har modtaget eller delt krænkende materialer.
Du er måske chokeret, men tag en dyb indånding – dit barn har brug for støtte og for at mærke, at du er på hans/hendes side
Vær rolig og stil konkrete spørgsmål for at forstå omstændighederne omkring situationen
Fortæl, at mange andre har stået i samme situation, og at du vil hjælpe
Opfordr barnet eller den unge til at gemme beviser i form af screenshots, sms'er, chatsamtaler og lignende, da de kan bruges i en eventuel politiefterforskning
Hvis I ved, hvor det krænkende materiale findes, så anmeld det til det sociale medie, hvor det eksisterer
Overvej, om sagen skal politianmeldes
Har dit barn brug for råd, så kan SletDet kontaktes ved enten at skrive til os eller ringe til os. Vi behandler alle henvendelser fortroligt, og vores rådgivere har tavshedspligt.
DEBAT: Antallet af børn uden skolegang vokser, men Danmarks bistand er blevet lavere siden 2020
Der er sket en tredobling af børn og unge i kriseområder, som slet ikke eller i begrænset omfang har adgang til uddannelse. Trods flere kriser er den danske bistand lavere end gennemsnittet i perioden 2017-2020. Red Barnet opfordrer derfor regeringen til at øge den økonomiske støtte.
DEBAT: De fattigste børnefamilier taber mest, når inflationen stiger
Mange børnefamilier lider under den højeste inflation i 40 år. Regeringens løsning er inflationshjælp. Det er ikke nok. Vi skal løfte de fattigste familier og lave en handleplan mod børnefattigdom.
DEBAT: Vi har igen fejlet i Somalia – og nu sulter børn ihjel
Det er en politisk falliterklæring, at vi nu igen står over for en hungersnød i Somalia. Det internationale samfund er blevet advaret adskillige gange i løbet af de seneste års omfattende tørke på Afrikas Horn. Man har vidst, hvad der skulle gøres for at forhindre en sultkatastrofe, men alligevel har man siddet på hænderne, og det koster nu børn livet. Hver eneste dag.
DEBAT: Verdens ledere har et hamrende alvorligt udestående, når de mødes i New York
Situationen i Afrikas Horn er alvorlig – millioner sulter, og tørke afskærer børn og unge fra at komme i skole. Udviklingen risikerer at blive meget værre, hvis ikke verdens ledere vågner op og hurtigst muligt vedtager de nødvendige klima- og bistandspolitikker.
Støt fast og gør en verden til forskel!